|  |
| --- |
| שכונה חכמההטמעת ידע מקומי בתהליכי עיצוב עירוני |

|  |  |  |  |  |
| --- | --- | --- | --- | --- |
| מידע בסיסי | | | | |
| סמסטר אביב תשע"ז | | | | |
| שם הסטודיו: שכונה חכמה | | מספר הקורס: | נקודות זכות: | |
| מיקום הקורס: | | | | יום ושעה:  א'+ד' 14:30-19:30 |
| שם המרצה:  **פרופ"ח רחל קלוש** | אימייל:  arkalus@tx.technion.ac.il | טלפון:  04-8293955 | | שעות קבלה:  בתאום מראש |
| שם המרצה:  **אדר' מיכל גת-מורד** | אימייל:  michalm@campus.technion.ac.il | טלפון:  0544301474 | | שעות קבלה:  בתאום מראש |

|  |
| --- |
| תאור הקורס |
| **סטודיו בנתיב לעיצוב עירוני**  **מלווה על ידי קורס הסל:** *להבין את העיר דרך הסמארטפון: שיתוף ידע מקומי בתהליכי עיצוב עירוני* |
| סיכום תמציתי  **מהו תפקידם של מעצבים עירוניים ושל העיצוב העירוני בערים עכשוויות? מהו הידע המשמש אותם לטובת עיצוב ותכנון המרחב? כיצד ניתן לשלב ידע מקומי לקידום תהליכי תכנון משתפים וסביבות עירוניות טובות ומכילות יותר?**  הסטודיו מתמודד עם מציאות של מרחב עירוני הנמצא במעבר ממצב של דעיכה לקראת התעוררות לחיים חדשים. מטרתו להציע דרכים יצירתיות לענות על האתגרים התכנוניים בנקודת זמן זו בה יש חשיבות עליונה לגיבוש דרכי פעולה הנותנות מקום ונוכחות לכוחות המגוונים הפועלים במרחב.  בעשורים האחרונים מתגבש המרחב העירוני כזירה מרכזית המשפיעה על תהליכים חברתיים, כלכליים, פוליטיים ותרבותיים. לאדריכלות ולאדריכלים ובמיוחד למעצבים עירוניים תפקיד משמעותי בתהליכים אלה. סביבות עירוניות הנמצאות במצב של בליה ועוברות תהליכי חידוש והתחדשות הן כר נרחב לפעולה. אך על פעולה זו להתבסס על שיתוף התושבים, בעיקר משום שבתוך מערך בעלי העניין בעיר יש לשים דגש מיוחד על אלה החיים במקום, משתמשים בו ומכירים אותו דרך חיי היומיום שלהם.  במהלך הסטודיו יבחנו תהליכי השינוי העוברים על המרחב העירוני והכוחות הפועלים בו, בדגש על מצבים ועל תפקודים הנותנים מקום לקהילות מקומיות, תרבותן ואורח חייהן. יאותרו דרכים יצירתיות לעבוד מקצועית בתוך זירה מורכבת זו תוך שיתוף של ידע מקצועי, ידע מקומי וידע על המקום.  הדגש בסטודיו הוא על תהליכי שיתוף המבוססים על יצירה משותפת של ידע עירוני - co-creation of urban knowledge - המשלבים בין ידע מקומי לבין ידע מקצועי והמוטמעים בתהליכי פיתוח עירוניים. הזמינות של טכנולוגיות מידע ותקשורת לתושבים ולמתכננים כאחד, טומנות בחובן פוטנציאל אדיר להתמודדות עם אתגרים אלו ליצירה של בסיסי ידע חדשים ועדכניים ולקידום תהליכי תכנון משתפים. הידע שירכש בקורס הסל, המדגיש את השימוש בטלפון החכם המאפשר שיתוף מידע וידע באופן אקטיבי ופאסיבי, יוטמע בתהליכי העבודה בסטודיו. ארגז הכלים העדכני לאיסוף ידע מקומי שירכש בקורס הסל ישמש פלטפורמה לקידום מרחבים בין תרבותיים המזמנים מפגשים בין קבוצות אוכלוסיה שונות. |
| תהליך העבודה:  חלק ראשון - בין מרחב למקום: מיפוי וניתוח מצבים מרחביים - חלק זה יתמקד בלימוד מעמיק של השכונה הנבחרת וביצירת מערכת מיפויים עשירה של המקומות המייחדים אותה. בשלב זה הסטודנטים יגבשו באמצעים שונים (מיפוי, מודלים, טקסטים, ויזואליזציות) את הנרטיבים השונים של השכונה ויזקקו מתוך מכלול הידע יאסף את הסוגיה העירונית אשר תעמוד בבסיס הפרויקט האישי שלהם.  \*חלק זה ייתמך באופן משמעותי על ידי קורס הסל ותהיה חפיפה בין התרגילים אשר יינתנו בקורס לבין תוצרי הסטודיו.  חלק שני - בין אסטרטגיה לטקטיקה: ניסוח מצבים/תרחישים מרחביים **- לאחר בחירת הסוגיה האישית, הסטודנטים יעסקו בפיתוח אסרטגיות וטקטיקות עירוניות המתמודדות באופן יציר**תי עם הסוגיה הנבחרת. שלב זה יסתמך גם על ניתוח תקדימים לפי בחירת כל סטודנט.  חלק שלישי – בין תכנון לעיצוב: פיתוח ופירוט מצבים/תרחישים מרחביים **- בשלב** זה, הסטודנטים יתבקשו לתרגם את האסטרטגיות והטקטיקות שיפתחו בחלק השני לכדי מצבים או תרחישים מרחביים המגדירים ממשקים בין תרבותיים. מנעד התוצרים התכנוניים האפשריים בשלב זה רחב מאוד וכל סטודנט יפתח באופן ביקורתי את התוצר התכנוני שלו - מתכנון פרמטרי המאפשר מגוון רב של תרחישים לפיתוח מקומי ממוקד ברמת הרחוב המאפשר התערבויות טקטיות וטקטוניות.  \* שלושת השלבים ילוו בהצגה ודיון עם בעלי עניין מהשכונה ומהעיר  **\*הסטודנטים יתבקשו לנהל יומן מקוון (חלק ממרכיבי הציון הסופי) אשר יעודכן באופן שבועי ויתעד את המחשבות והתוצרים של הסטודנט בעת תהליך יצירת הפרויקט.** |
| שיטת הוראה**:**  עבודה עיצובית/תכנונית מודרכת במתכונת סטודיו. הסטודיו ילווה בקורס סל אשר יעניק למשתתפי הסטודיו הבנה תיאורטית של השיח אודות תהליכי תכנון משתפים, במיוחד כאלה המתאפשרים באמצעות טכנולוגיות מידע ותקשורת. בנוסף יעניק קורס הסל ארגז כלים עדכני לאיסוף ידע מקומי ויקנה עקרונות לתרגום וניתוח המידע באופן מרחבי, תוך יצירת ויזואליזציות המאפשרות לתקשר את הידע שנאסף ולעשות בו שימוש למטרות תכנון.  \*מטרת שילוב הסטודיו וקורס הסל היא פיתוח עשיר ומושכל של תהליך החיפוש והתכנון האישי והטמעת הידע הנלמד בקורס בסביבת הסטודיו.  \* העבודה בסטודיו היא אישית. במהלך פיתוח הפרויקט האישי יווצרו צוותי עבודה משתנים בהתאם לנושאי עניין וכיווני פיתוח משותפים. |